Page:Oxford Book of English Verse 1250-1900.djvu/49

 Syne brak the bour, had hame the bricht Unto her fadir fre. Sa evill wondit wes the Knycht That he behuvit to de; Unlusum was his likame dicht, His sark was all bludy; In all the world was thair a wicht So peteouss for to se?

The Lady murnyt and maid grit mane, With all her mekill mycht— 'I luvit nevir lufe bot ane, That dulfully now is dicht; God sen my lyfe were fra me tane Or I had seen yone sicht, Or ellis in begging evir to gane Furth with yone curtass knycht.'

He said 'Fair lady, now mone I De, trestly ye me trow; Take ye my serk that is bludy, And hing it forrow yow; First think on it, and syne on me, Quhen men cumis yow to wow.' The Lady said 'Be Mary fre, Thairto I mak a vow.'

Quhen that scho lukit to the sark Scho thocht on the persoun, And prayit for him with all hir hart That lowsit hir of bandoun,

the bricht] the fair one. likame] body. lowsit hir of bandoun] loosed her from thraldom.